כנף 167

כנף 167 (כנף ההגנה האקטיבית) הייתה כנף שפעלה במסגרת מערך ההגנה האווירית של חיל האוויר הישראלי, והפעילה את מערכות הטילים נגד טילים של החיל: "חץ 2", "כיפת ברזל" ו"קלע דוד" ("שרביט קסמים"). הכנף הוקמה באפריל 2011 על בסיס אגד נ"מ מרכז 167 שהוקם במרץ 1977.

 היסטוריה 
היחידה הוקמה לאחר מלחמת ששת הימים כמנ"מ (מרכז נ"מ) 167, שתפקידה היה לטפל בגדודי המילואים בהיבט הלוגיסטי והתחזוקה הייעודית וכן כמרכז גיוס. בראשות היחידה הועמד קצין בדרגת סא"ל. המנ"מ היה אחראי על ימ"חים במחנה סירקין של גנמ"מ (גדוד נ"מ) 206, גנמ"מ 208 וגנמ"מ 5962 (3 סולללות תותחי 20 מ"מ וסוללת טילים אישיים), גנמ"מ 935 (2 סוללות תותחי 20 מ"מ דו קני), גנמ"מ 662 וגנמ"מ 664 (5 סוללות 57 מ"מ), ימ"ח בבסיס חצור של גנמ"מ 470 וגנמ"מ 913 (7 סוללות 37 מ"מ), גנמ"מ 5728 (3 סוללות 20 מ"מ וסוללת טילים אישיים) וגנמ"מ 882 (40 מ"מ). כן היו באחריותה ימ"ח בבח"א 8 של גנ"מ 945 (40 מ"מ) וימ"ח בבח"א 27 של גדוד 5723 (8 סוללות 40 מ"מ).

ב־1 במרץ 1977 הוקם אגד נ"מ מרכז 167. מפקדו הראשון אל"ם אלי ברוך שימש במקביל כמפקד ביסנ"מ, ובפועל שימש סא"ל מנשה גונן כמפקד האגד. מפקדת האגד ישבה במחנה סירקין. האחריות לימ"חים הועברה למרכז ימ"חים 5630,בין השנים 1982-87 פעל באגד מרכז ימחי"ם נוסף 5627 שלאחר מכן מוזג עם מרכז ימחי"ם 5630.

ב־1979 הוקם בבח"א 29 שבמרחב שלמה אגד 173, שקלט מהאגד סוללת טילי הוק של יטנ"מ (יחידת טילי נ"מ) 136, סוללת טילי MIM-72 צ'פרל מגנמ"מ (גדוד נ"מ מתנייע) 946 וסוללות תותחי 40 מ"מ ו־20 מ"מ. ההחלטה על הקמת האגד החדש נבעה מריחוקו ממפקדת אגד 167 וממפקדת אגד סיני שישבה בבסיס רפידים. בעקבות נסיגת צה"ל מסיני אוחדו אגדי סיני עם אגד נגב לאגד דרום 170.

במהלך מלחמת שלום הגליל לחמו יחידות האגד תחת פיקודו של אגד צפון. מפקד כוחות הנ"מ איתן יריב מינה את מפקד אגד מרכז 167 למפקד כוחות הנ"מ בלבנון, בנימוק שהאגד, שהורגל פחות בפעילות באזורים מסוכנים, נמצא מאורגן ומהיר יותר ולכן יעיל יותר.

האגד כלל את הגדוד 946 ממערך נ"מ מתנייע. הגדוד הוקם ב-1974 והפעיל מערכת נשק מסוג MIM-72 צ'פרל (דרקון"). הגדוד הורכב מ-4 סוללות: 3 סוללות של צ'פרל וסוללה אחת של סטינגר. ב־199 הועבר הגדוד לאגד 168, ובאפריל 2003 נסגר הגדוד.

במהלך מלחמת המפרץ ב־1991 קלט האגד שתי סוללות MIM-104 פטריוט, בנוסף לפריסה של שלושה סוללות אמריקאיות שהובאו מגרמניה וסוללה הולנדית אחת.

ב־1992 הוקמה תחת האגד ינמ"מ (יחידת נ"מ מוצנח) 7298, שפעלה בכפיפות לאוגדה 98. ינמ"מ עברה לאגד 168 ב־2010.

במרץ 2006 עבר האגד מבסיס סירקין לבסיס פלמחים.

באפריל 2011 הוקם על בסיס האגד כנף ההגנה האקטיבית. פעילות הכנף כללה:
 ביטחון שוטף: כוננות מתמדת למקרה של ירי טילים ורקטות על ישראל.
 יירוט טילים ורקטות שנורו על ישראל.
 בניין הכוח: פיתוח תורת לחימה, קליטת שדרוגים לאמצעי הלחימה של הכנף ושיתוף פעולה עם מפתחי אמצעים אלה.

הכנף כללה גדוד "כיפת ברזל", גדוד "חץ", גדוד "קלע דוד" וגף גילוי להתרעה.

בנובמבר 2016 נסגרה הכנף כחלק משינוי ארגוני במערך ההגנה האווירית ויחידותיה עברו לפיקוד ישיר של מפקדת המערך.



 מפקדי הכנף 

שםתקופת כהונההערותמפקדי אגד נ"מ מרכזאל"ם אלי ברוך1 במרץ 1977 – ספטמבר 1979מפקד ביסנ"מ. בפועל שימש סא"ל מנשה גונן כמפקד האגד.אל"ם אריה לרר-לביאספטמבר 1979 –אל"ם אלי קינןמפקד האגד במלחמת שלום הגלילאל"ם יעקב פלדמפקד האגד במלחמת שלום הגליל; שירת כמפקד כוחות הנ"מ במלחמהאל"ם יצחק בירן1986 – 1988לימים מפקד מערך הנ"מאל"ם אלחנן משיאל"ם שלמה נגריאל"ם יעקב ברושאל"ם אריה פישביין1995לימים מפקד כוחות הנ"מאל"ם אילן ביטון1998 – 2001לימים מפקד מערך ההגנה האוויריתאל"ם פנחס יוגנמןאל"ם דורון גביש2006?מפקד האגד במלחמת לבנון השנייה; לימים מפקד מערך ההגנה האוויריתאל"ם ציון שימפקדי כנף ההגנה האקטיבית אל"ם שחר שוחט  2009 – 2011  לימים מפקד מערך ההגנה האווירית אל"ם צביקה חיימוביץ'  2011 – 2014  לימים מפקד מערך ההגנה האווירית אל"ם יוני סיידה מרום  2014 – נובמבר 2016מפקד הכנף במבצע צוק איתן

 ראו גם 
 כנף הגנת שמיים (כנף 168)

קישורים חיצוניים





הערות שוליים

קטגוריה:מערך ההגנה האווירית
קטגוריה:כנפות
קטגוריה:יחידות צה"ל שפורקו